66 BIMANEESCHE TEXTEN. 



nahu matunde-tunde, dobu nahu ro uwi nahu, pala nggómi mampanga-na. Nggahi kai 

 ba Maharadja Kurma : ai ompu-e, wati mpanga-ku lamada, lamada ake doü marasantuda, 

 ku-mai weha afi-ku di ade lewi ita. Nggahi kai ba ompu : tjowa-na lako ake ! Ede 

 mpara lópa ro rinta-na saraka mabu labo kamala Maharadja Kurma. Nggahi kai ba 

 ompu: ake-du kamala nahu ra-mpanga-na lako ake! Ede-ra weha kai ba ompu kamala 

 ede labo tópa ro djagu wali mpa saraka mbisa-na, wati-du iyu-na wek i-na Maharadja 

 Kurma. Di ade sandede ntoi-na mbisa-na, na-kaljai-ku ba ompu na-waü-ra made, 

 ede-ra lèto pète kai-na labo óo upa dompo, ede-ra lao oro kai-na di sori, na-waa 

 tja-awa-du ba oi lao lalo aka móti, na-waa rero-ra ba balumba ro aru, na-lao nljafa-ra 

 di sa-buwa nisa. Pala nisa ede nggeè kai sa-buwa ranggasasa duwa-na labo wei-na. 

 Pala ranggasasa ede wara ra-weha-na ana sangadji Tjina, tangara kai Tuwan Putiri 

 Tjahaya-Hairani, di toi waü-na ra-weha-na saraka-ra nae sampela-na nggeè sama-sama 

 labo-na di ade nisa ede. Indo kapo rawi-na ranggasasa ede pidu nai lao ngupa-na 

 ngaha, ede ampo na-dula di uma-na. Indo kapo Tuwan Putiri, nggara na-waü sara 

 lao ranggasasa, na-lao lampa rero-ra di kengge móti, kombi-kombi wara kapa ro 

 sakona masai di nisa ede wara-ku ndai numpa kai-na, nde pala wati wara-na 

 sa-niki-niki kapa ro sakona madisa sai di nisa ede ba supu dahu-na labo ranggasasa. 

 Pala wara ai sa-nai Tuwan Putiri malampa di kengge móti, ntika na-èda mpudu 

 sa-buwa doü manusiya. Ede-ra neyo kai ade-na, mai ka-ra ndede-na di toi waü-na 

 saraka nae sampela-na di ade rima ranggasasa, wati wara èda-na manusiya, ampo 

 ai-nai-n ede èda-na. Ede-ra hinti kaneè kai-na èse mamango labo nggahi-na »au 

 kombi ntjara-na manusiya ake neè lèto ro kantjóki kai ba doü" labo loa salaho-na 

 ai ra-pète kai Maharadja Kurma. Waü mpudu loa-na Maharadja Kurma, na-iyu-ra 

 taho iyu-na mandinga labo luu lósa nawa-na. Nggahi kai ba Tuwan Putiri : na-mbui-pu 

 mori-n pala doü manusiya ake. Ede-ra lao rai-rai kai di uma-na, lao kango weya 

 karedo, waü mpara mami karedo, ede-ra lao waa kai-na labo oi nóno. Rongga-pu 

 akadawa, na-katebe kai-du oi di asa-na, ndadi na-iyu-ra ba Maharadja Kurma luu 

 oi busi ede, ndadi na-hengga wali-du asa-na. Ndadi na-tjiru weya-du karedo, kaluu 

 weya-du di asa-na, ndadi na-ngaha-ra karedo duwa tolu tjiru. Waü-ra luu oi nöno 

 ro karedo, wara-ra tenggo iyu-na labo ila-na mada-na, na-èda-ku Tuwan Putiri di 

 tando-na. Ede-ra sodi kai-na: ai ari-e, bakai-ku nasi aka-n ede? Ntjambe kai ba 

 Tuwan Putiri : nasi au-tji sodi-mu labo nahu ? Ede ampo na-wedi ade-na, na-katjihi-ku 

 ari ndai-na Niha-Kasuma ba supu mada-na ede mbui-pu rincli-na ro tiko mbui-pu 

 sampinga-mpinga-na. Ede-ra sodi kai ba Maharadja Kurma: tjoü-si ndai-mu ake, 

 ari? Ede-ra nuntu kai ba Tjahaya-Hairani watu tampuu waü-na saraka tjumpu- 

 kai-na nggeè-na labo ranggasasa. Sodi wali dja kai ba Tjahaya-Hairani asal-na. 

 Ede-ra nuntu kai ba Maharadja Kurma watu tampuu waü-na saraka tjumpu-kai-na, 

 lèto ro kantjóki ba ompu mantau lewi. Ede-ra tjuwa nangi kai-na duwa-na labo 

 Tjahaya-Hairani ba supu sama malao ndai ruu-na. Sodi kai ba Maharadja Kurma: 

 maai ake bakai-ku ranggasasa ede? Ntjambe kai ba Tuwan Putiri: na-waü-ra lao 

 ngupa ngaha, nde pala nai-sa wakatu mai-na. Nggahi kai Maharadja Kurma nggara 

 na-mai-sa, tanlu-ra ngaha-na nahu. Ntjambe kai ba Putiri: ta-ai-na lalehe ade, sae, 



